
ANUNȚ

Curățenia de toamnă fără arderea resturilor vegetale!

Primăria municipiului Câmpulung Moldovenesc reamintește cetățenilor că este interzisă arderea frunzelor uscate, a crengilor, a ierbii și a altor resturi vegetale rezultate din curățarea gospodăriilor, grădinilor și terenurilor, precum și a altor deșeuri.
Odată cu efectuarea lucrărilor de curățenie de toamnă, vă rugăm să gestionați responsabil deșeurile rezultate și să nu le eliminați prin ardere în curți, grădini, pe terenuri sau pe domeniul public.
Arderea acestora poluează aerul, afectează sănătatea populației, creează disconfort vecinilor și poate provoca incendii.
Conform art. 20 alin. (5) din OUG nr. 92/2021 privind regimul deșeurilor, cu modificările și completările ulterioare, incendierea deșeurilor este interzisă. Nerespectarea acestei interdicții atrage sancțiunile prevăzute de lege.
Resturile vegetale se colectează separat și se gestionează prin compostare în gospodărie, atunci când este posibil, sau prin predare către operatori autorizați, în condițiile stabilite pentru preluarea acestora.

Păstrați curățenia fără să poluați! Nu ardeți resturile vegetale și deșeurile din gospodărie!


PRIMAR,
Negură Mihăiță


image1.jpeg




